In nomine sanctæ  individuæ Trinitatis, Karolus gratiâ Dei Rex. Si erga loca divinis cultibus mancipata pro ....................... præmium nobis apud Dominum æternæ remunerationis rependi non diffidimus. Quocircà omnium sanctæ Dei Ecclesiæ fidelium, nostrorúmque, tam præsentium quàm futurorum  noverit sollertia, quia veniens Desiderius fidelis vassallus noster, suppliciter nostram petiit magnificentiam, quatenus in pago Vallavensi, in loco qui dicitur Godit, quasdam suas res sanctæ Dei Genetrici Mariæ, Sanctóque Filiberto, ac monachis sibi famulantibus, de regno Aquitanorum fugientibus à facie paganorum,  nusquam residentiæ ac quietis habentibus locum, nuncupatum pro remedio animæ meæ ac suæ tribueremus: quatenus Domino cooperante, facultatem inibi perciperent monasterium construendi,  juxta Sancti Benedicti regulam deinceps vivendi ac conversandi: quò faciliùs  vitam transigere,  divinis cultibus liberiùs ac perpetim Domino possint regulariter inservire. Siquidem sunt ibi diversæ res diversis locis jacentes: terræ scilicet labori congruæ, vineæ, silvæ, prata,  molendini,  convenientia mercata hebdomadale atque annuale: seu  res ipsi ............. condon ......... aco, Cabannellas, Turtuniaco.... rito, Fontanas: necnon  villæ ...so adtractæ vel adquisitæ; scilicet ipso Godit jam suprà dicto: Spinatio quoque: Illafara vallem ubi Adalgarius manet: Merceriaco sub regio sellita, cum ecclesiâ in honore Sancti Petri dedicata, Taciliaco, Leromitto cum Bamartivisca. Et in Comitatu Vivarensi vineas  campos, quæ sunt in adjacentia Fontebullunensis. Cujus ratis petitionibus clementer annuentes, mercedísque æternæ præmia considerantes, hoc magnificentiæ nostræ præceptum fieri,  Abbati venerabilissimo Geiloni, ejúsque monachis dari jussimus: per quod  res omnes superiùs prælibatas,  diligenti indagatione inquirendas seu quas divina pietas augeri deinceps decreverit; cum omni summâ integritate, terris cultis  incultis, pratis, vineis, silvis, molendinis, pascuis,  universis justis legalibúsque terminationibus, perpetuo ei jure, successoribúsque ejus donamus, atque donantes sub nostro mundeburdo,  immunitatis tuitione eas manere decernimus. Eo sub prætextu ut nostrâ licentiâ abhinc freti, regulariter inibi vivendi  conversandi habeant licentiam. Quatenus tali auxilio adjuti, perpetim ibi Domino servire, ac pro nobis, regníque stabilitate, sanctæque Ecclesiæ defensione clementiam ipsius valeant exorare. Ut autem hæc nostræ largitionis seu roborationis auctoritas firmior habeatur, manu propriâ subter eam firmavimus,  de anulo nostro sigillare jussimus. Signum KAROLI gloriosissimi Regis. Ego Adalgarius notarius, ad vicem Gosleni recognovi  subscripsi. Datum VIII. Kalendas Decembris, Indictione II. Anno XXVIII. regnante Karolo gloriosissimo Rege,  in successione regni HLotarii anno I. Actum Viennâ, in Dei nomine feliciter, amen.